הולידיי האוס

הולידיי האוס (באנגלית: Holiday House) הוא בית ששטחו הבנוי עומד על 11,000 מ"ר, המאכלס שטח של חמישה דונם ושוכן בשכונת ווץ' היל בווסטרלי, רוד איילנד. הוא נבנה בשנת 1930 עבור משפחת הרקנס, היורשת של סטנדרד אויל. בשנת 2013 הזמרת-יוצרת האמריקאית טיילור סוויפט רכשה את הבית. בהמשך, כתבה את השיר "The Last Great American Dynasty" בהשראתו. השיר נכלל באלבום האולפן השמיני שלה Folklore, שיצא לאור בשנת 2020.

== עיצוב הבית ==
הולידיי האוס נבנה בשנת 1930 והוא שוכן על קו חוף באורך של 210 מטרים, ומכיל עשרה וחצי חדרי רחצה, שמונה חדרי שינה ושמונה קמינים.<ref name=":0"></ref> אורכו של הסלון הוא 36 מטרים והוא מכיל גם חדר שמש באורך של 45 מטרים, וחדר אוכל בצורת מתומן עם ארונות חרסינה מובנים.<ref name=":0" /> על פי הדיווחים, המטבח מכיל מגירת חימום ומקרר יין, כאשר הסלון צמוד למטבח. בקומה השנייה ישנם ארבעה חדרי שינה עם חדרי רחצה צמודים, וסוויטת הורים רחבת ידיים עם שני חדרי אמבטיה.<ref name=":0" /> הסוויטה כוללת סלון עם בר רטוב ולידה מרפסת עליונה. המפלסים התחתונים כוללים חדר בילוי, מטבח שירות, מוסך עם קיבולת של חמש מכוניות ובית מלאכה מחומם. האחוזה כוללת גם בריכת שחייה ובית קיץ.<ref name=":0" />

== היסטוריה ==
=== משפחת הרקנס ===
סטפן ונדרבורג הרקנס היה בן המשפחה של משפחת הרקנס המורחבת. הוא ואחיו החורג, הנרי פלגלר, וג'ון ד. רוקפלר השקיעו בחברת הנפט שהקימו Rockefeller, Andrews & Flagler, ביחד עם סמואל אנדרוז כאשר היו בעלים של חלק גדול מהמניות שלה ובעקבות הצלחת החברה הם הפכו לעשירים והמניות שלהם צמחו. סטפן לא לקח חלק פעיל בניהול החברה אך הוא השקיע את מרבית המניות בחברה אחרי ג'ון.<ref></ref> חברה זו הייתה חברת הבת של החברה המשפחתית סטנדרד אויל.

אחיו למחצה של סטפן דניאל מ. הרקנס החזיק בנאמנות של חברת "Standard Oil" וכתוצאה מכך היה איש עשיר (הונו ב-2013 הוערך בכמיליארד דולר). לאחר מותו, הוא הוריש לבנו ויליאם הרקנס 53 מיליון דולרים שהם בעצם היו באותה תקופה כ-70 אחוז מרווחי סטנדרד אויל.<ref></ref> בשנת 2020 הונו של ויליאם נאמד בכ-800 מיליון דולר.

=== ויליאם ורבקה הרקנס ===
ויליאם ואשתו הראשונה אדית' הביאו לעולם שני ילדים: לואיז ובן נוסף שהיה קרוי על שמו. לואיז התחתנה עם דייוויד סינטון אינגלס אשר היה להאס הראשון בתולדות חיל הים האמריקאי, בעוד שוויליאם השני התחתן עם רבקה סמפל ווסט, מוזיקאית ורקדנית שהייתה נשואה בעברה לדיקינסון פירס, צאצא של פרנקלין פירס, הנשיא ה-14 של ארצות הברית. לאחר מותו של ויליאם הייל הרקנס בשנת 1954, רבקה נישאה פעמיים נוספות: תחילה לד"ר בנג'מין הריסון קין, אחר כך לנילס ה. לורסן.

רבקה התגוררה בהולידיי האוס לאחר הקמתו בשנת 1930. ככל הנראה, היא לא אהבה את שכנותיה ועשתה דברים יוצאי דופן כמו ניקוי הבריכה שלה עם שמפניה. רבקה השתמשה בהונו של בעלה המנוח כדי לתמוך במטרות צדקה, כגון תמיכה בג'ופרי בולט.<ref></ref> אם כי היא ביטלה את תרומתה לבולט לאחר שסירב לשנות את שמו כאות מחווה אליה, והשתמשה בכסף בשביל ליצור להקת מחול משלה: הרקנס בלט,<ref></ref> והיא שכרה את מרבית רקדני הבלט של ג'ופרי.<ref></ref> הרקנס בלט בסופו של דבר נסגר ב-1975.<ref></ref> רבקה מימנה גם מחקר רפואי.<ref></ref><ref></ref>

=== טיילור סוויפט ===
בשנת 2013 הזמרת-יוצרת האמריקאית טיילור סוויפט רכשה את הבית.<ref></ref> במהלך 2013–2017 קיימה בו מסיבות יום העצמאות בנוכחות של ידוענים רבים.<ref></ref><ref></ref> ב-2014 היא התמודדה עם מחלוקת מול תושבי ווץ' היל, על הצעה לבנות מחדש את קו החוף עליו יושב הבית, מה שעל פי הדיווחים היה פוגע בגישה הציבורית לחוף. סוויפט הגיבה כי היא מבקשת לתקן נזקים שנגרמו כתוצאה מסחף ועל כן, יש לבנות אותו מחדש.<ref></ref> בשנת 2015 הציעה המושלת ג'ינה ריימונדו, חוק הנקרא "מס טיילור סוויפט" ובו נקבע כי על בתים במדינה בשווי של יותר ממיליון דולרים יילקח מס; חוק עליו ספגה ביקורת ובסופו של דבר בוטלה ההצבעה.<ref></ref> במהלך השנים סוויפט השתמשה בבית בשביל לערוך בו מסיבות השמעה סודיות של אלבומיה, תוך שערכה בו אירועים עם ידוענים שונים.<ref></ref> בשנת 2020 הוציאה את אלבומה Folklore אשר כלל את "The Last Great American Dynasty" שנכתב בהשראת הבית.<ref></ref>

== הערות שוליים ==

קטגוריה:טיילור סוויפט
קטגוריה:ארצות הברית: בתי מגורים
קטגוריה:רוד איילנד: מבנים